KANSALLINEN KOKOOMUS r.p.
PUOLUEEN PIIRIJÄRJESTÖN MALLISÄÄNNÖT (piirivaltuustolla)

I LUKU
NIMI JA TARKOITUS

1 §
NIMI, KOTIPAIKKA JA TOIMINTA-ALUE

Yhdistyksen nimi on ________________________________________________________Kokoomus ry.

Yhdistys kuuluu piirijärjestönä Kansallinen Kokoomus r.p:een, jota sanotaan näissä säännöissä puolueeksi.

Yhdistyksen, jota näissä säännöissä sanotaan piiriksi, kotipaikka on ______________________________. 

Piirin toiminta-alueena on _______________________________________________________________.

2 §
TARKOITUS

Piirin tarkoituksena on toimia jäsentensä yhdyssiteenä ja työskennellä Kansallinen Kokoomus r.p:n omaksumien, seuraaville pääperiaatteille rakentuvien pyrkimysten toteuttamiseksi:
-	Suomen itsenäisyyden lujittaminen sekä yksityisen ihmisen vapauteen ja turvallisuuteen perustuvan kansanvaltaisen valtio- ja oikeusjärjestyksen turvaaminen ja kehittäminen,
-	isänmaahan kohdistuvan kiintymyksen sekä suomalaista yhteiskuntaa rakentavien arvojen kuten kristillisen vakaumuksen, yhteiskunnallisen vastuuntunnon ja terveen perhe-elämän ylläpitäminen ja vahvistaminen,
-	kansallisen sivistyksen kehittäminen ja koulutuksen sekä kulttuurin tason jatkuva kohottaminen,
-	markkinatalouteen ja yrittäjyyteen perustuvan taloudellisen toiminnan edistäminen ja kansainvälisen kilpailukykymme lisääminen,
-	sosiaalisen turvallisuuden ja hyvinvoinnin kohottaminen sekä ihmisen elinympäristöstä huolehtiminen,
-	kansainväliseen yhteistoimintaan osallistuminen olojen kohentamiseksi ja rauhan säilyttämiseksi koko maailmassa.

3 §
TOIMINNAN LAATU

Pyrkimystensä toteuttamiseksi piiri
1)	osallistuu valtiollisiin vaaleihin,
2)	harjoittaa jäsenistönsä keskuudessa ja sen ulkopuolella piirin ja puolueen tarkoitusperiä edistävää tiedotustyötä ja julkaisutoimintaa, valmistelee ja ohjaa puolueen paikallisyhdistysten vaalitoimintaa sekä järjestää kokouksia, kursseja, neuvottelutilaisuuksia ja juhlia.

Toimintansa tukemiseksi piiri
1)	kantaa jäseniltään jäsenmaksuja, ottaa vastaan testamentteja ja lahjoituksia sekä
2)	omistaa ja hallitsee toimintaansa varten tarpeellisia kiinteistöjä sekä osakkeita, harjoittaa ravintolaliikettä ja kioskikauppaa, elokuva- ja kustannustoimintaa ja muistoesineiden myyntiä sekä järjestää arpajaisia.

II LUKU
JÄSENET JA PÄÄTÖSVALTA

4 §
JÄSENET

Varsinaiset jäsenet

Piirin varsinaisia jäseniä ovat piirin toiminta-alueella toimivat puolueen rekisteröidyt paikallis- ja teemayhdistykset sekä yhdistysten muodostamat rekisteröidyt alue- ja kunnallisjärjestöt sekä puolueen liittojen rekisteröidyt piirijärjestöt (jäsenyhdistys).

(MAHDOLLISESTI
Piirin varsinaiseksi jäseneksi voidaan hyväksyä myös viisitoista (15) vuotta täyttänyt henkilö, joka hyväksyy piirin tarkoituksen ja toiminnan sekä puolueen yleiset periaatteet ja jonka piirihallitus hyväksyy jäseneksi (henkilöjäsen).)

Jäseneksi pyrkivällä yhdistyksellä tulee olla puoluehallituksen vahvistamat säännöt ja sen on lähetettävä kirjallinen anomus piirihallitukselle, joka hyväksyy varsinaiset jäsenet.

Kunniapuheenjohtaja ja -jäsenet

Kunniapuheenjohtajaksi piirikokous voi kutsua piirin toiminnassa erityisesti ansioituneen paikallisyhdistyksen jäsenen (MAHD. tai piirin henkilöjäsenen). Piirillä voi olla vain yksi kunniapuheenjohtaja kerrallaan.

Kunniajäseneksi piirikokous voi kutsua piirin toiminnassa ansioituneen paikallisyhdistyksen jäsenen (MAHD. tai piirin henkilöjäsenen).

Kannattajajäsenet

Kannattajajäseneksi piirihallitus voi hyväksyä rekisteröidyn yhdistyksen tai luonnollisen henkilön.

Paikallisyhdistysten jäsenet (MAHD. ja piirin henkilöjäsenet)

(MAHD. Piirin henkilöjäsen,) paikallisyhdistyksen jäsen tai jäseneksi pyrkivä ei saa kuulua muuhun puolueeseen. (MAHD. Piirin henkilöjäsen tai) paikallisyhdistyksen jäsen saa kuulua varsinaisena jäsenenä ainoastaan yhteen puolueen jäsenyhdistykseen.

5 §
JÄSENEN EROAMINEN JA EROTTAMINEN 

Jos varsinainen jäsen, kunniajäsen, kunniapuheenjohtaja tai kannattajajäsen päättää erota piiristä, on siitä tehtävä kirjallinen ilmoitus piirihallitukselle tai sen puheenjohtajalle tai ilmoitettava piirivaltuuston tai piirikokouksen pöytäkirjaan merkittäväksi.

Eroavan jäsenen on suoritettava kaikki ne taloudelliset velvoitukset jotka sille sinä kalenterivuotena kuuluvat, jona eroaminen tapahtuu.

Jos varsinainen jäsen ei suorita jäsenmaksuaan taikka on muuten jättänyt toteuttamatta ne velvoitukset, joihin se piiriin liittyessään on sitoutunut, tai jos se on toiminut piiriä vahingoittavalla tavalla, on piirihallituksella oikeus erottaa se.

Erottamispäätöksestä jäsenellä on oikeus valittaa piirivaltuustolle jättämällä kirjallinen valitus piirihallitukselle kolmenkymmenen (30) vuorokauden kuluessa asiasta tiedon saatuaan. Jos piirivaltuusto kuultuaan piirihallitusta ja erotettua jäsentä sekä hankittuaan muut tarpeellisiksi katsomansa selvitykset hyväksyy vähintään kahden kolmasosan (2/3) enemmistöllä erottamispäätöksen, se tulee voimaan heti.

6 §
JÄSENMAKSUT

Jokainen varsinainen ja kannattajajäsen suorittaa piirille jäsenmaksuna sen määrän, jonka piirivaltuuston syyskokous seuraavaa kalenterivuotta varten vahvistaa. Varsinaisen yhdistysjäsenen jäsenmaksu perustuu yhdistyksen henkilöjäsenten lukumäärään toimintavuoden ensimmäisenä päivänä. 

Mikäli puolueen varsinaisen jäsenen jäsenmaksu puolueelle tai piirille ei edeltäviltä toimintavuosilta ole maksettu kokonaan, ei jäsen voi käyttää äänivaltaansa millään puolueorganisaation tasolla.

Kunniapuheenjohtaja ja -jäsen eivät suorita jäsenmaksua. Mikäli kunniapuheenjohtaja tai -jäsen on piirin jäsenyhdistyksen jäsen, jäsenyhdistyksen ei tarvitse maksaa hänestä jäsenmaksua piirille.

7 §
PÄÄTÖSVALTA

Ylintä päätösvaltaa käyttää piirikokous. Piirikokousten välillä piirivaltuusto käyttää päätösvaltaa kaikissa piirin asioissa paitsi piirin sääntöjen muutosta, piirin purkamista ja piirivaltuuston jäsenten vaalia koskevissa asioissa, sekä niissä asioissa, jotka näiden sääntöjen mukaan on määrätty piirikokoukselle tai joista piirikokous on tehnyt päätöksen tai jotka ovat vireillä piirikokouksessa sääntöjen mukaan.

Toimeenpanovalta on piirihallituksella.

III LUKU
PIIRIKOKOUS

8 §
PIIRIKOKOUSTEN AJANKOHTA

Varsinainen piirikokous

Piirin on pidettävä joka vuosi varsinainen piirikokous joulukuun loppuun mennessä.

Ylimääräinen piirikokous

Ylimääräinen piirikokous pidetään, milloin piirikokous itse, piirivaltuusto tai piirihallitus niin päättää tai milloin vähintään neljä (4) varsinaista jäsenyhdistystä tai vähintään 1/10 varsinaisista jäsenistä taikka 1/10 piirin yhteenlasketusta suorasta ja jäsenyhdistysten henkilöjäsenmäärästä sitä kirjallisesti erityisesti ilmoitetun asian käsittelyä varten piirihallitukselta pyytää.

Ylimääräinen piirikokous on pidettävä viimeistään yhden (1) kuukauden kuluessa siitä, kun kokousta on asianmukaisesti pyydetty.

9 §
PIIRIKOKOUKSEN KOOLLEKUTSUMINEN

Piirikokouksen tarkemman ajan ja paikan määrää piirihallitus. Kokouskutsu on julkaistava piirin toiminta-alueella ilmestyvässä sanomalehdessä ja lähetettävä kirjallisesti piirin varsinaisille jäsenille vähintään yhtä (1) viikkoa ennen kokousta.

10 §
PIIRIKOKOUKSEN OSANOTTAJAT

Äänivalta

Piirikokoukseen on kullakin jäsenyhdistyksellä oikeus lähettää yksi (1) äänivaltainen edustaja henkilöjäsenmääränsä kutakin alkavaa 25-lukua kohti. 

Kullakin liiton piirijärjestöllä on oikeus lähettää yksi (1) äänivaltainen edustaja ja lisäksi yksi (1) äänivaltainen edustaja suorien henkilöjäsentensä määrän kutakin alkavaa 25-lukua kohti.

Kokousedustus määräytyy toimintavuoden ensimmäisenä päivänä olleen henkilöjäsenmäärän mukaan. Äänivaltaisen edustajan on esitettävä yhdistyksensä antama valtakirja tai oikeaksi todistettu pöytäkirjaote siitä kokouksesta, jossa hänelle on edustusoikeus annettu. 

(MAHDOLLISESTI
Piirin suorat henkilöjäsenet kokoontuvat piirihallituksen kutsusta ennen piirikokousta valitsemaan edustajansa piirikokoukseen. Edustajia valitaan yksi (1) kutakin suorien henkilöjäsenten yhteenlasketun määrän alkavaa 25-lukua kohti.

Suorien henkilöjäsenten edustajat piirikokoukseen valitaan enemmistövaalilla käyttämällä näiden sääntöjen 11 pykälän 2 momentin mukaista vaalitapaa.)

Edustusoikeus ja äänivalta piirikokouksessa on vain piirikokousta edeltäneiltä toimintavuosilta jäsenmaksuvelvoitteensa suorittaneilla jäsenillä.

Kokouksessa on kullakin edustajalla yksi (1) ääni.

Puhe- ja läsnäolo-oikeus

Puhe- ja läsnäolo-oikeus piirikokouksessa on lisäksi piirin kunniapuheenjohtajalla, kunniajäsenillä, piirihallituksen jäsenillä, vaalipiiristä valituilla puolueen eduskuntaryhmän sekä puoluevaltuuston ja puoluehallituksen jäsenillä sekä Euroopan parlamentin jäsenillä, piirin toiminnanjohtajalla ja muilla piiritoimiston toimihenkilöillä, kunnallisjärjestöjen, aluejärjestöjen ja maakunnallisten järjestöjen sihteereillä sekä puolueen kunkin äänenkannattajan toimituksen edustajilla.

Piirikokous voi myöntää puhe- tai läsnäolo-oikeuden muillekin sitä pyytäville henkilöille.

11 §
PÄÄTÖKSENTEKO PIIRIKOKOUKSESSA

Päätökset tehdään asiakysymyksissä ehdottomalla ääntenenemmistöllä, mikäli näissä säännöissä ei toisin määrätä. Äänten mennessä tasan ratkaisee kokouksen puheenjohtajan ääni.

Päätökset tehdään vaaleissa ehdottomalla ääntenenemmistöllä. Mikäli ensimmäisellä äänestyskierroksella riittävä määrä ehdokkaista ei saa tarvittavaa ääntenenemmistöä, seuraavalle äänestyskierrokselle pääsee äänijärjestyksessä enintään kaksinkertainen määrä ehdokkaita valitsematta olevien määrään nähden. Äänten mennessä tasan ratkaisee arpa. Vaalit on suoritettava suljetuin lipuin, milloin vähintään kaksi (2) äänivaltaista osanottajaa sitä pyytää.

12 §
ALOITEOIKEUS

Oikeus aloitteiden tekemiseen piirikokoukselle on piirin jäsenyhdistyksillä ja puoluehallituksella. Piirin sääntöjen muuttamista koskevat aloitteet on jätettävä piirihallitukselle viimeistään kolme (3) viikkoa ennen kokousta. Muut aloitteet on jätettävä piirihallitukselle viimeistään kaksi (2) viikkoa ennen kokousta. Piirihallitus esittää tehdyt aloitteet lausunnollaan varustettuina piirikokouksen käsiteltäväksi.

13 §
PIIRIKOKOUSTEN ASIAT

Varsinainen kokous

Piirikokouksessa
-	valitaan kokouksen puheenjohtajat, sihteerit, pöytäkirjan tarkastajat ja ääntenlaskijat,
-	todetaan kokouksen osanottajat, laillisuus ja päätösvaltaisuus,
-	vahvistetaan kokouksen työjärjestys,
-	asetetaan kokouksessa käsiteltäviä asioita varten tarpeelliset toimikunnat
-	käsitellään piirihallituksen selonteko edellisen varsinaisen piirikokouksen jälkeiseltä ajalta järjestötoiminnasta ja poliittisesta tilanteesta piirin toiminta-alueella ja määritellään toiminnan suuntaviivat
-	kuullaan poliittinen tilannekatsaus
-	päätetään piirivaltuuston jäsenten kokouspalkkioiden ja matkakorvausten suuruudesta
-	valitaan piirin puheenjohtaja, jonka toimikausi alkaa seuraavan kalenterivuoden alusta ja kestää saman kalenterivuoden loppuun asti. Piirin puheenjohtaja on samalla piirihallituksen ja piirivaltuuston puheenjohtaja
-	valitaan muut piirivaltuuston jäsenet
-	nimetään piirin ehdokkaat puoluevaltuustoon
-	käsitellään aloitteet ja piirihallituksen niistä antamat lausunnot
-	käsitellään muut piirihallituksen esiintuomat asiat
	
Ylimääräinen piirikokous

Ylimääräisessä piirikokouksessa käsitellään asiat, jotka kokouskutsussa on mainittu, sekä piirihallituksen esittämät kysymykset, jotka kokous päättää ottaa käsiteltäväksi, mikäli asiaa ei tarvitse mainita kokouskutsussa.

IV LUKU
PIIRIVALTUUSTO

14 §
PIIRIVALTUUSTON JÄSENET

Piirivaltuuston puheenjohtajana toimii piirin puheenjohtaja. Piirivaltuuston kevätkokouksessa puhetta johtaa kuitenkin piirivaltuuston sanottua kokousta varten valitsema puheenjohtaja. Piirivaltuustoon kuuluu puheenjohtajan lisäksi _____ jäsentä. Jäsenet valitaan varsinaisessa piirikokouksessa ja heidän toimikautensa alkaa seuraavan kalenterivuoden alusta ja kestää saman kalenterivuoden loppuun asti. Piirivaltuuston jäsenet on pyrittävä valitsemaan tasapuolisesti kaikista piirin jäsenyhdistyksistä.

15 §
PIIRIVALTUUSTON KOKOUKSET

Varsinaiset kokoukset

Piirivaltuuston on pidettävä joka vuosi kolme (3) varsinaista kokousta, järjestäytymiskokous tammikuun 15. päivään mennessä, kevätkokous huhtikuun ja syyskokous lokakuun loppuun mennessä.

Ylimääräinen kokous

Piirivaltuuston kokous on pidettävä, milloin piirivaltuusto itse tai piirihallitus niin päättää tai vähintään kymmenen (10) piirivaltuuston jäsentä taikka kaksi (2) piirin varsinaista jäsentä taikka 1/10 koko piirin jäsenmäärästä sitä kirjallisesti erityisesti ilmoitetun asian käsittelyä varten piirihallitukselta pyytää.

16 §
PIIRIVALTUUSTON KOOLLEKUTSUMINEN

Kokouskutsu on piirihallituksen toimesta lähetettävä kirjallisesti piirivaltuuston jäsenille vähintään yhtä (1) viikkoa ennen kokousta. Kiireellisiä poliittisia kysymyksiä käsittelemään ja niistä päättämään voidaan piirivaltuusto kutsua koolle kaksi (2) päivää ennen kokousta. Järjestäytymiskokouksen kutsuu koolle piirin puheenjohtaja.

17 §
PIIRIVALTUUSTON KOKOUSTEN ASIAT

Järjestäytymiskokous

Järjestäytymiskokouksessa
-	valitaan kokouksen sihteerit, pöytäkirjan tarkastajat ja ääntenlaskijat,
-	todetaan kokouksen osanottajat, laillisuus ja päätösvaltaisuus,
-	vahvistetaan kokouksen työjärjestys,
-	valitaan piirivaltuuston keskuudesta kaksi (2) varapuheenjohtajaa, joita kutsutaan piirin varapuheenjohtajiksi ja jotka samalla ovat piirihallituksen varapuheenjohtajia,
-	valitaan taloudenhoitaja,
-	valitaan piirihallituksen muut jäsenet,
-	valitaan kuluvaksi vuodeksi kaksi (2) tilintarkastajaa, joista ainakin toisen tulee olla keskuskauppakamarin hyväksymä tilintarkastaja (KHT) tai kauppakamarin hyväksymä tilintarkastaja (HTM), sekä näille varamiehet,
-	kuullaan poliittinen tilannekatsaus,
-	käsitellään aloitteet ja piirihallituksen niistä antamat lausunnot.

Kevätkokous

Kevätkokouksessa
-	valitaan kokoukselle puheenjohtaja,
-	valitaan kokouksen sihteerit, pöytäkirjan tarkastajat ja ääntenlaskijat,
-	todetaan kokouksen osanottajat, laillisuus ja päätösvaltaisuus,
-	vahvistetaan kokouksen työjärjestys,
-	käsitellään piirihallituksen toimintakertomus edelliseltä kalenterivuodelta,
-	käsitellään tilinpäätös ja tilintarkastajien lausunto sekä vahvistetaan tilinpäätös,
-	päätetään vastuuvapauden myöntämisestä piirihallitukselle sekä muille vastuuvelvollisille,
-	käsitellään selonteko piiristä valittujen kansanedustajien tärkeimmistä kannanotoista ja toimenpiteistä edellisen kevätkokouksen jälkeiseltä ajalta sekä selostus poliittisesta tilanteesta,
-	valitaan piirin edustajat puoluekokoukseen puolueen sääntöjen edellyttämällä tavalla,
-	käsitellään aloitteet ja piirihallituksen niistä antamat lausunnot.

Syyskokous

Syyskokouksessa
-	valitaan kokouksen sihteerit, pöytäkirjan tarkastajat ja ääntenlaskijat,
-	todetaan kokouksen osanottajat, laillisuus ja päätösvaltaisuus,
-	vahvistetaan kokouksen työjärjestys,
-	käsitellään seuraavan vuoden toimintasuunnitelma,
-	päätetään piirihallituksen jäsenten kokouspalkkioiden ja matkakorvausten suuruudesta sekä tilintarkastajien palkkioista,
-	määrätään varsinaisten jäsenten ja kannattajajäsenten jäsenmaksujen suuruus ja vahvistetaan seuraavan vuoden talousarvio,
-	kuullaan poliittinen tilannekatsaus,
-	käsitellään aloitteet ja piirihallituksen niistä antamat lausunnot.

18 §
PÄÄTÖSVALTAISUUS

Piirivaltuusto on päätösvaltainen, kun vähintään puolet sen jäsenistä on läsnä, puheenjohtaja tai jompikumpi varapuheenjohtajista mukaan luettuna. 

19 §
PÄÄTÖKSENTEKO

Päätökset tehdään asiakysymyksissä ehdottomalla ääntenenemmistöllä, mikäli näissä säännöissä ei toisin määrätä. Äänten mennessä tasan ratkaisee kokouksen puheenjohtajan ääni.

Päätökset tehdään vaaleissa ehdottomalla ääntenenemmistöllä. Mikäli ensimmäisellä äänestyskierroksella riittävä määrä ehdokkaista ei saa tarvittavaa ääntenenemmistöä, seuraavalle äänestyskierrokselle pääsee äänijärjestyksessä enintään kaksinkertainen määrä ehdokkaita valitsematta olevien määrään nähden. Äänten mennessä tasan ratkaisee arpa. Vaalit on suoritettava suljetuin lipuin, milloin vähintään kaksi (2) äänivaltaista osanottajaa sitä pyytää.

20 §
ALOITEOIKEUS

Oikeus aloitteiden tekemiseen piirivaltuustolle on piirihallituksella, piirivaltuuston jäsenillä, puoluehallituksella ja piirin varsinaisilla jäsenillä. Aloitteet on toimitettava piirihallitukselle vähintään kolmea (3) viikkoa ennen kokousta.

21 §
LÄSNÄOLO- JA PUHEOIKEUS

Piirihallituksen jäsenillä, piiristä valituilla eduskuntaryhmän, puoluevaltuuston ja puoluehallituksen jäsenillä sekä puolueen toimihenkilöillä on piirivaltuuston kokouksissa läsnäolo- ja puheoikeus. Lisäksi läsnäolo- ja puheoikeus on piirivaltuuston kevätkokouksessa edellisen vuoden piirivaltuustolla ja -hallituksella. Läsnäolo- ja puheoikeuden piirivaltuusto voi myöntää muillekin henkilöille.

V LUKU
PIIRIHALLITUS

22 §
PIIRIHALLITUKSEN JÄSENET

Piirihallitukseen kuuluvat piirin puheenjohtaja puheenjohtajana, piirin varapuheenjohtajat varapuheenjohtajina, taloudenhoitaja sekä neljästä kahdeksaan (4-8) piirivaltuuston valitsemaa muuta jäsentä. Piirihallituksen toimikausi on kalenterivuosi.

Piirihallitus voi asettaa avukseen työvaliokunnan, neuvottelukuntia ja toimikuntia määräajaksi tai erityistä tehtävää varten.

23 §
PIIRIHALLITUKSEN KOKOUKSET

Piirihallitus on kutsuttava koolle, milloin puheenjohtaja katsoo sen tarpeelliseksi tai vähintään puolet piirihallituksen jäsenistä sitä vaatii.

24 §
PIIRIHALLITUKSEN KOOLLEKUTSUMINEN

Kokouskutsu on lähetettävä kirjallisesti piirihallituksen jäsenille vähintään yhtä (1) viikkoa ennen kokousta. Kiireellisiä poliittisia kysymyksiä käsittelemään voidaan piirihallitus kutsua koolle ilman määräaikaa.

25 §
PÄÄTÖSVALTAISUUS 

Piirihallitus on päätösvaltainen, kun vähintään puolet jäsenistä on saapuvilla puheenjohtaja tai jompikumpi varapuheenjohtajista mukaan luettuna.

26 §
PUHE- JA LÄSNÄOLO-OIKEUS

Piirihallitus voi myöntää puhe- ja läsnäolo-oikeuden muillekin henkilöille.

27 §
PÄÄTÖKSENTEKO

Päätökset tehdään ehdottomalla ääntenenemmistöllä. Äänten mennessä tasan ratkaisee kokouksen puheenjohtajan ääni, paitsi vaaleissa arpa.

28 §
PIIRIHALLITUKSEN TEHTÄVÄT

Piirihallituksen tehtävänä on sen lisäksi, mitä nämä säännöt muuten edellyttävät:
1)	johtaa piirin toimintaa puoluehallituksen ohjeiden sekä piirikokouksen ja piirivaltuuston päätösten mukaisesti sekä tehdä aloitteita piirin toiminnan kehittämiseksi,
2)	ohjata jäsenyhdistysten toimintaa sekä valvoa sääntöjen sekä piirikokousten päätösten noudattamista,
3)	valmistella piirikokousten käsiteltäväksi tulevat asiat ja kutsua kokoukset koolle,
4)	valmistella ja ohjata valtiollista, kunnallista ja muuta vaalitoimintaa puoluehallituksen ohjeiden mukaisesti,
5)	päättää varojen hankinnasta ja vastata omaisuuden hoidosta,
6)	hyväksyä uudet jäsenet,
7)	johtaa puolueen valistustyötä piirin toiminta-alueella järjestämällä kokouksia, juhlia ja kurssitoimintaa sekä yleensä valvoa puolueen toimintaa piirin toiminta-alueella sekä
8)	pitää jäsenluetteloa.

29 §
NIMEN KIRJOITTAMINEN

Piirin nimen kirjoittavat piirin puheenjohtaja, piirin varapuheenjohtajat ja piirin toiminnanjohtaja sekä piirihallituksen määräämät toimihenkilöt, kaksi yhdessä, juoksevissa asioissa toiminnanjohtaja yksin.

30 §
TALOUDENHOITAJA

Taloudenhoitaja huolehtii piirin rahavarojen ja muun omaisuuden hoidosta, valvoo varain hankinnan järjestämistä sekä jäsenmaksun keräämistä piirin jäseniltä, huolehtii maksujen suorittamisesta, tilinpäätöksen laatimisesta ja sen jättämisestä piirihallituksen hyväksyttäväksi niin ajoissa, että piirihallitus voi antaa tilinpäätöksen tilintarkastajille vähintään kolme (3) viikkoa ennen piirivaltuuston kevätkokousta, sekä seuraavan vuoden talousarvioehdotuksen laatimisesta.

31 §
TOIMINTA- JA TILIVUOSI

Piirin toiminta- ja tilivuosi on kalenterivuosi.

Piirihallituksen on jätettävä tilit tilintarkastajille viimeistään kolme (3) viikkoa ennen piirivaltuuston kevätkokousta ja ne on palautettava piirihallitukselle kaksi (2) viikkoa ennen piirivaltuuston kevätkokousta. Taloudenhoitajan ja toiminnanjohtajan tulee olla läsnä tilintarkastuksessa.

32 §
LUOTTAMUS- JA TOIMIHENKILÖT

Piirin puheenjohtajan tulee valvoa, että piirin toimintaa johdetaan sääntöjä noudattaen ja puolueohjelman hengessä ja puolueen johdon sekä piirin päätösten mukaisesti. Puheenjohtajalla on oikeus osallistua kaikkiin piirin jäsenyhdistysten kokouksiin ja tilaisuuksiin.

Piirin toiminnanjohtajan valitsee piirivaltuusto piirihallituksen neuvoteltua puolueen hallituksen kanssa. Muut palkatut toimihenkilöt ottaa piirihallitus.

Piirihallitus vahvistaa piiritoimiston johtosäännön, jossa toiminnanjohtajan ja muiden toimihenkilöiden tehtävät määritellään. Toiminnanjohtaja toimii piirihallituksen sihteerinä. Toiminnanjohtajalla on oikeus osallistua piirin jäsenyhdistysten, niiden keskenään muodostamien yhdistysten kokouksiin ja tilaisuuksiin sekä saada nähtäväkseen näiden yhdistysten pöytä- ja tilikirjat sekä tilitositteet.

VI LUKU
VAALIT

33 §
VAALITOIMINTA

Vaalien ehdokasasettelussa noudatetaan puolueen sääntöjä ja jäsenäänestyssääntöä.

VII LUKU
SÄÄNTÖJEN MUUTTAMINEN

34 §
SÄÄNTÖJEN MUUTTAMINEN JA PIIRIN PURKAMINEN

Kysymys näiden sääntöjen muuttamisesta tai piirin purkamisesta voidaan ottaa esille piirikokouksessa, jos se on kokouskutsussa mainittu, ja päätöksen tekemiseksi vaaditaan vähintään kahden kolmasosan (2/3) enemmistö annetuista äänistä. Sääntömuutokselle on saatava puoluehallituksen hyväksyminen. Sääntömuutos tulee voimaan, kun se on merkitty yhdistysrekisteriin.

Piirin purkautuessa on sen jäljelle jääneet varat luovutettava Kansallinen Kokoomus r.p:lle käytettäväksi sen tarkoitusperien toteuttamiseen piirin toiminta-alueella.